Contingut

# Addició de text

Podeu afegir diferents tipus de text a un dibuix o a una presentació:

- Text en un quadre de text

- Text que canvia la mida del caràcter per emplenar la mida del marc

- Text que s'ha afegit a qualsevol objecte de dibuix fent doble clic a l'objecte

- Text que s'ha copiat des d'un document del Writer

- Text que s'ha inserit des d'un document de text o des d'un document HTML

## Addició d'un quadre de text

1. Feu clic a la icona Text i moveu el punter del ratolí on vulgueu introduir el quadre de text.

2. Arrossegueu un quadre de text fins que obtingueu la mida desitjada al document.

3. Teclegeu o enganxeu el text en el quadre de text.

Feu doble clic a sobre el text per a editar-lo o per a formatar-ne les propietats, com ara la mida o el color del tipus de lletra. Feu clic a la vora del quadre de text per a editar les propietats de l'objecte, com ara el color de la vora, o bé per a col·locar-lo al davant o al darrere d'altres objectes.

## Ajustament del text als marcs

1. Creeu un quadre de text tal com s'ha descrit anteriorment.

2. Amb l'objecte de text seleccionat, trieu Format ▸ Text. S'obrirà el diàleg Text.

3. A la pestanya Text, desactiveu la casella de selecció Ajusta el text a l'alçada i després activeu Ajusta al marc. Feu clic a D'acord.

4. Ara podeu redimensionar el quadre de text per a canviar la mida i la forma dels caràcters del text.

## Text associat a un gràfic

Podeu afegir text a qualsevol gràfic després de fer-hi doble clic.

Per a determinar la posició del text, utilitzeu els paràmetres de Format ▸ Text.

1. Per exemple, feu clic a la fletxa al costat de la icona Llegendes per obrir la barra d'eines Llegendes.

2. Seleccioneu una llegenda i moveu la busca del ratolí allà on vulgueu que comenci.

3. Arrossegueu per dibuixar la llegenda.

4. Introduïu el text.

## Còpia de text

1. Seleccioneu el text en el document del Writer.

2. Copieu el text al porta-retalls (Edita ▸ Copia).

3. Feu clic a la pàgina o la diapositiva on vulgueu enganxar el text.

4. Enganxeu el text mitjançant Edita ▸ Enganxa o Edita ▸ Enganxament especial.

   Amb l'opció Enganxament especial, podeu triar el format de text per enganxar. Segons els formats, podeu copiar diferents atributs de text.

## Importació de text

1. Feu clic a la pàgina o la diapositiva on vulgueu importar el text.

2. Trieu Insereix ▸ Fitxer.

3. Seleccioneu un fitxer de text (*.txt) o un fitxer HTML, i feu clic a Insereix. S'obrirà el quadre de diàleg Inserció de text. Feu clic a D'acord per inserir-lo.

Temes relacionats

Inserció, edició i enllaçament de marcs